O procedimiento manual, realizau mientres a mayor parte d'a historia d'a humanidat, consiste en emular con as mans os efectos de a succión que fa a cría de l'animal (vetiello, crabito, corder) con a boca sobre a glandula en tetar. Isto se consigue efectuando un masache seqüencial con os didos, en sentiu descendent, embolicando con una mano cada teta y zarrando o dido indice, dimpués o meyo, dimpués l'anular y ta rematar o chiquilín, sin deixar de presionar os didos ya zarraus quan se n'apreta un nuevo. A seqüencia se repite muitas vegadas, pus con cada aplicación por a teta manará un churro de leit. Ista forma de muyir no le fa mal a la mai y resulta la mas eficient en a extracción d'a leit.